[{"text_idx": "#000003", "text": "Hiiumaa loomakorjused la\u0308hevad edaspidi Va\u0308ike-Maarjasse ha\u0308vitamisele"}, {"text_idx": "#000005", "text": "Eelmisel na\u0308dalal roiskuvate loomakorjustega avalikkuse ta\u0308helepanu pa\u0308lvinud Hiiumaa loomsete ja\u0308a\u0308tmete matmispaik suletakse 1. juunil ning edaspidi transporditakse saarel tekkinud ja\u0308a\u0308tmed Va\u0308ike-Maarjasse. See aga vo\u0303ib Hiiu loomakasvatajatele ja kalaka\u0308itlejatele tekitada uusi probleeme."}, {"text_idx": "#000006", "text": "Eelmisel na\u0308dalal vahendas \"Aktuaalne kaamera\", et Hiiumaa loomsete ja\u0308a\u0308tmete matmispaigas vedeles hulk korjuseid lageda taeva all, sest platsil enam matmiseks ruumi ei olnud."}, {"text_idx": "#000007", "text": "Ja\u0308a\u0308tmete ka\u0308itlemisega tegeleva aktsiaseltsi Vireen juhataja Tarmo Terav u\u0308tles esmaspa\u0308eval ERR-ile, et juunist algab ja\u0308a\u0308tmete vedu Va\u0308ike-Maarjasse, sest korjuste matmisega Hiiumaal pole vo\u0303imalik ja\u0308tkata."}, {"text_idx": "#000008", "text": "Terav lisas, et talunikele ja po\u0303llumajandusloomade omanikele korjuste transport mandrile kallimaks ei la\u0308he. \"Hind on ju hinnakirja ja\u0308rgi paigas ja seda me muuta ei saa,\" u\u0308tles Terav."}, {"text_idx": "#000009", "text": "Aktsiaseltsi Vireen Hiiumaa allto\u0308o\u0308vo\u0303tja Hiiu Autotrans juhatuse liige Anu Pielberg ma\u0308rkis aga, et ehkki po\u0303llumajandusloomade omanikud uue ja\u0308a\u0308tmeka\u0308itluse viisiga rahaliselt ei kaota, sest neile kehtib u\u0308ks hind u\u0308le Eesti, siis kulukamaks la\u0308heb just ettevo\u0303tetel, kellel tekivad tapaja\u0308a\u0308tmed vo\u0303i kalarapped."}, {"text_idx": "#000010", "text": "\"Tapamajad ja kalato\u0308o\u0308stused peavad aga ko\u0303ik kulud, sealhulgas ka transpordi sajaprotsendiliselt katma, sest neid riik ei doteeri,\" so\u0303nas Pielberg."}, {"text_idx": "#000011", "text": "Pielberg lisas, et ja\u0308a\u0308tmete u\u0308mbersuunamise miinus on ka see, et enam ei saa talunikud ja loomakasvatajad ja\u0308a\u0308tmeid anda a\u0308ra siis kui vaja, vaid ainult aegadel, kui transport korjusele ja\u0308rele tuleb."}, {"text_idx": "#000012", "text": "Osau\u0308hingu Hiiumaa Lihato\u0308o\u0308stus juhatuse liikme Tarvo No\u0303mme so\u0303nul on veel vara o\u0308elda, kui palju kallimaks uus ja\u0308a\u0308tmete ha\u0308vitus neile la\u0308heb. \"To\u0303ena\u0308oliselt siiski mingi hinnato\u0303us meie jaoks tuleb, aga veel ei tea, kui suur,\" lausus No\u0303mm."}, {"text_idx": "#000013", "text": "Korjuste vedu Hiiumaalt Va\u0308ike-Maarja ja\u0308a\u0308tmejaama u\u0308mberto\u0308o\u0308tlusesse algab 7. juunil. Esialgu so\u0303idab transportauto Hiiumaale ja\u0308a\u0308tmeid korjama korra na\u0308dalas kolmapa\u0308eviti."}, {"text_idx": "#000014", "text": "Hiiumaal kurdetakse loomakorjuste lageda taeva alla ja\u0308tmise u\u0308le"}, {"text_idx": "#000019", "text": "Ehitusettevo\u0303tetel on keeruline ellu viia maksuameti no\u0303utavaid muudatusi"}, {"text_idx": "#000026", "text": "Juhan Parts: rohepo\u0308o\u0308re ta\u0308hendaks o\u0303igusriigi allavett laskmist"}, {"text_idx": "#000032", "text": "Riik to\u0308o\u0308tab va\u0308lja uut toimetulekupiiri arvestamise metoodikat"}, {"text_idx": "#000037", "text": "Liisa Ehrberg pa\u0308lvis EM-il 13. koha"}, {"text_idx": "#000044", "text": "O\u0303petajad: vahel on raske end hommikul to\u0308o\u0308le sundida"}, {"text_idx": "#000050", "text": "Suuremad pa\u0308ikeseparkide arendused on pausile pandud"}]